Мануел Бандейра
Мъртва нощ

Превод от португалски: Александър Муратов, Атанас Далчев, 1968

chitanka.info

Мъртва нощ.

Около стълба на фенера

налапват жабите комари.

По пътя не минава никой.

Нито пияница дори.

При все това по него шествие от сенки има.

Сенките на тез, които са преминали по него:

тез, които днес живеят още, тез, които са умрели вече.

И ручейчето плаче.

Това е на нощта гласът…

(Не на тази нощ, на друга, необятна.)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.